open-index/open-wikipedia-markdown huggingface dataset:
Arturo Benedetti Michelangeli

**Arturo Benedetti Michelangeli** (5. tammikuuta 1920 Brescia – 12. kesäkuuta 1995 Lugano), oli italialainen pianisti, jota on luonnehdittu suurimmaksi italialaiseksi pianistiksi 1900-luvulla, tosin Ferruccio Busonin jälkeen. Michelangeli on lisäksi toiminut useiden tunnettujen pianistien opettajana. Hänen oppilaisiinsa ovat kuuluneet Martha Argerich, Maurizio Pollini ja Ivan Moravec.

Pianistina Michelangeli tunnettiin erinomaisena teknisenä taiturina. Hänen kosketuksena soittimeen oli hienostunutta, ja hänen soittonsa sävy oli tiivistä ja täyteläistä. Nämä jäivät hänen legendaarisiksi ominaisuuksikseen. 

Hänen ohjelmistonsa pianistina oli melko suppea, varsinkin kun sitä vertaa hänen tasoonsa pianistina. Hänen täydellisyydentavoittelunsa aiheutti myös suuria vaikeuksia levytysten studiotyöskentelyssä, ja siksi levytykset jäivät harvinaisiksi. 

Michelangeli soitti vain silloin, kun kaikki ehdot täyttyivät ja hän saattoi antaa parastaan. Hän peruutti monia konsertteja, usein hän lopetti soittamisen jopa kesken konsertin, ja syynä saattoi olla konsertin järjestäjien hankkima huono piano. Hän saapui usein konsertteihin mukanaan oma pianonsa, jonka hän osasi täydellisesti koota ja jälleen purkaa.

Arturo Benedetti Michelangelin suosikkiohjelmistoa olivat Maurice Ravelin *Gaspard de la nuit*, Frederic Chopinin pianosonaatti nro 2 ja Robert Schumannin *Carnaval* op. 9. Hänen tulkintansa Sergei Rahmaninovin pianokonsertosta nro 4 on muodostunut eräänlaiseksi soittamisen standardiksi Rahmaninovin oman tulkinnan lisäksi.

## Elämäkerta
Arturo Michelangeli aloitti musiikkiopintonsa kolmivuotiaana viulunsoiton opiskelulla, mutta pian hän kuitenkin siirtyi pianon soitantaan. Täytettyään kymmenen hän aloitti opintonsa Milanon konservatoriossa. 18-vuotiaana hän aloitti kansainvälisen pianokilpailu-uransa osallistumalla Brysselissä Eugène Ysaÿe -kilpailuun, jossa hän sijoittui seitsemänneksi muun muassa Emil Gilelsin jälkeen, joka voitti koko kilpailun. Palkintojen jakajana toimi Arthur Rubinstein, joka oli itse myös kilpailun tuomariston jäsen. Rubinsteinin mukaan nuori Michelangeli ei aivan onnistunut tulkinnassaan, mutta tällä oli kuitenkin jo täydellinen tekniikka. Vuotta myöhemmin hän voitti Geneven kansainvälisen pianokilpailun. Tuomariston puheenjohtaja, kuuluisa ranskalainen pianisti Alfred Cortot nosti Michelangelin kuuluisuuteen toteamalla, että tämä on uusi Franz Liszt.

## Diskografia
* Arturo Benedetti Michelangeli, piano; The Vatican recording: Debussy, Ravel, Beethoven, Chopin, Schumann, Liszt 
* Arturo Benedetti Michelangeli, piano; The Last Recital: Claude Debussy
*Arturo Benedetti Michelangeli plays Beethoven, Chopin, Ravel.

## Lähteet

## Aiheesta muualla

* Virallisen kotisivut  
* Arturo Benedetti Michelangeli kulttuuriseuran sivut 
* Lidia Kozubek; *Arturo Benedetti Michelangeli: come l'ho conosciuto*. Palermo, L'Epos, 2003
* Cord Garben; *Arturo Benedetti Michelangeli: in bilico con un genio*. Varese, Zecchini Editore, 2004
* Piero Rattalino; *Arturo Benedetti Michelangeli*. L'asceta. Varese, Zecchini Editore, 2006
Umpikuja

**Umpikujaksi** (tai **umpitieksi** tai umpikaduksi) kutsutaan päättyvää katua tai tietä, josta on vain yksi liittymä muuhun tieverkkoon. Umpikuja voi päättyä joko rakenteellisesti tai liikennemerkin osoittamaan ajokieltoon. Umpikujalla ei näin ollen ole autojen läpiajoliikennettä vaan kaikki liikenne liittyy umpikujan varsilla oleviin kiinteistöihin.  

## Umpitiehen liittyvät liikennemerkit Suomessa
Suomessa umpikujasta kerrotaan yleisen väylän alussa tienkäyttäjille tieliikennelain liitteessä kolme määritellyllä liikennemerkillä. Merkki sijoitetaan niin, että se näkyy selvästi risteävältä väylältä. Merkistä on kolme perusversiota, joiden kuvioita voidaan soveltaa tilanteen mukaan. Merkkiä F24.3 käytetään, kun umpikujalta on polkupyöräilijälle läpiajomahdollisuus. 

## Sanan muut merkitykset
Sanaa umpikuja käytetään myös vertauskuvallisesti tukalasta tilanteesta, josta ei näytä olevan poispääsyä.

## Lähteet

## Aiheesta muualla
Leukothea

**Leukothea** (, "valkoinen jumalatar") oli kreikkalaisessa mytologiassa meren jumalatar, joka alun perin tunnettiin Inona.

Tunnetuimmassa tarinassa Ino, Semelen sisar ja kuningas Athamaksen puoliso, muuttuu jumalattareksi sen jälkeen, kun Hera on tehnyt hänet – tai toisen version mukaan Athamaksen – hulluksi rangaistukseksi Dionysos-lapsen, Zeuksen syrjähypyn hedelmän, hoitamisesta. Ino hyppää poikansa Melikertes mukanaan mereen, ja Zeus muuttaa heidät säälistä meren jumaluuksiksi; Inon Leukotheaksi ja Melikerteksen Palaimoniksi.

Kuolemattomaksi jumalattareksi muuttuneena Leukothea edusti myös yhtä monista jumalaisista avuista, joita Odysseus sai Odysseian aikana. Odysseuksen haaksirikkouduttua Leukothean tuli tätä sääli, ja hän ilmeistyi Odysseukselle lokin hahmossa. Hän antoi Odysseukselle hunnun, jonka ympärilleen sitomalla tämä ei hukkunut, vaan ajelehti faiaakkien maille.

Myytistä on myös toinen versio, jonka alkuperä on Rodoksella. Sen mukaan mereen hypännyt ja jumalattareksi muuttunut hahmo oli Halia, meren nymfi.

## Lähteet
Steve Coogan

**Stephen John "Steve" Coogan** (s. 14. lokakuuta 1965) on englantilainen näyttelijä ja koomikko. Tunnetuin hänen esittämistään hahmoista on televisio- ja radiojuontaja Alan Partridge, jota hän on esittänyt useissa televisiosarjoissa.

Televisioroolien lisäksi Coogan on näytellyt lukuisissa elokuvissa. Hän on esittänyt muun muassa Factory Recordsin perustajaa Tony Wilsonia elokuvassa *[[24 Hour Party People]]*. Vuonna 2010 hän näytteli Haadesta elokuvassa *[[Percy Jackson: Salamavaras]]*.

Coogan on voittanut työstään useita palkintoja, muun muassa kuusi kertaa brittiläisen Bafta-palkinnon.

## Lähteet

## Filmografia
### Elokuvat
Azania

**Azania** on nimi, jota on käytetty useista Saharan eteläpuolisen Afrikan osista. Roomalaisaikaan ja ehkä jo aiemmin nimellä tarkoitettiin Itä-Afrikan rannikkoa Afrikan sarvesta etelään suunnilleen nykyiseen Tansaniaan saakka.
Parlamenttienvälinen liitto

**Parlamenttienvälinen liitto** (, IPU) on valtioiden parlamenttien välinen yhdyselin.

## Historia ja toiminta

Parlamenttienvälinen liitto perustettiin Pariisissa vuonna 1888. Aloitteen järjestön perustamisesta tekivät brittiläinen William Randal Cremer ja ranskalainen Frederic Passy, jotka molemmat saivat myöhemmin Nobelin rauhanpalkinnon. IPU:n ensimmäisessä istunnossa vuonna 1889 edustettuna olivat Ranskan, Ison-Britannian, Belgian, Tanskan, Unkarin, Italian, Espanjan, Liberian ja Yhdysvaltain parlamentit.
 
Yhdistyksen tarkoituksena on edistää eri maiden parlamenttien jäsenten välistä henkilökohtaista kanssakäymistä sekä vahvistaa ja puoltaa demokraattisten laitosten ja elinten perustamista. Näiden avulla päämääränä on kansainvälisen rauhan ja turvallisuuden edistäminen. Yhdistyksen päämaja sijaitsee Le Grand-Saconnex’ssa Sveitsissä.

IPU:n päättävä elin on parlamenttienvälinen neuvosto, jossa on kaksi edustajaa kustakin kansallisesta parlamentista sekä presidentti. 

IPU pitää vuosittain kaksi kokoussarjaa. Keväällä on pysyvän työkomitean kokous, jossa jokaisella jäsenmaalla on oikeus olla edustettuna. Se käsittelee konferenssin sille esittämät asiat. Neuvottelujen tulokset muokataan päätöslauselmiksi, jotka esitellään syyskesällä kokoontuvalle neuvoston vuosikonferenssille. Sekä vuosikonferenssia että työkomitean kokousta isännöi jonkin jäsenmaan parlamentti.

Parlamenttienvälisen liiton Suomen ryhmä on perustettu vuonna 1920. IPU:n Suomen ryhmä on vuodesta 1923 lähtien ollut myös Pohjoismaisen parlamenttien välisen liiton (perustettu 1907) jäsen. Johannes Virolainen oli IPU:n puheenjohtaja (presidentti) kauden 1982-1983.

## IPU:n puheenjohtajat

## IPU:n pääsihteerit

## IPU:n kokoukset

## Lähteet
*Kansalaisen vuosikirja 1956
*Mitä-Missä-Milloin
*Tietosanakirja Otava 1992
*www.ipu.org

### Viitteet

## Aiheesta muualla
Leukothoe

**Leukothoe** () oli kreikkalaisessa mytologiassa Persian kuninkaan Orkhamoksen tytär ja Apollonin, auringon kuninkaan, rakastettu, jonka jumala oli vietellyt tämän äidin Eurynomen hahmossa. Klytie, okeanidi, jonka Apollon oli jättänyt rakastuttuaan Leukothoeen, kertoi mustasukkaisuuttaan Orkhamokselle tämän tyttären suhteesta toivoen saavansa rakkaansa takaisin itselleen. Orkhamos antoikin haudata tyttärensä elävältä hiekkaan suuttuneena siitä, että hänen tyttärensä oli menettänyt neitsyytensä. 

Leukothoen kuolema sai Apollonin kovettamaan sydämensä entistä enemmän, ja Klytie muuttui heliotroopiksi, aurinkoon päin kääntyväksi kukaksi, surunsa kuihduttamana.

Hyginus mainitsee, että auringon ja Leukothoen poika, jonka nimi ei ole säilynyt kokonaisuudessaan jälkipolville, olisi ollut argonauttien joukossa.

## Muita hahmoja
**Leukothoe** mainitaan myös yhtenä Nereuksen ja Doriksen viidestäkymmenestä tyttärestä, nereidistä.

## Lähteet
SK Pohjantähti

**Suunnistuskerho Pohjantähti** on oululainen suunnistuksen yleisseura. Sen tavoitteena on olla kansallisella ja kansainvälisellä tasolla menestyvä suunnistusseura. Pohjantähdellä on pohjoissuomalaisista suunnistajista valitut miesten ja naisten edustusjoukkueet.

Yleisseurana sillä on toimiva lapsi- ja nuorisotoiminta sekä jäsentensä kuntoiluun ja hyvinvointiin tähtäävä harrastustoiminta. Toiminnan painopiste on perinteisessä kesäsuunnistuksessa: viesteissä ja yksilökilpailuissa.
Lisäksi myös hiihtosuunnistus, seikkailu-urheilu sekä pyörä- ja ampumasuunnistus kuuluvat seuran lajeihin.

## Aiheesta muualla
* SK Pohjantähti
Kirkkotie

**Kirkkotie** on Joensuun ja Kontiolahden seurakuntien yhteinen seurakuntalehti. Se jaetaan Enon, Joensuun, Pielisensuun, Pyhäselän, Rantakylän, Vaara-Karjalan ja Kontiolahden seurakuntien alueella ilmaisjakeluna jokaiseen talouteen, joka ei ole kieltänyt mainospostia. Lehden artikkelit ilmestyvät myös verkossa. Lehden painosmäärä vuonna 2024 on 51&nbsp;050 kappaletta.

## Päätoimittajat
* Kirsi Taskinen 2020–

## Lähteet
The Haçienda

**Fac 51 Haçienda** (tunnetaan paremmin lyhyemmällä nimellä **The Haçienda**) oli Manchesterissa Englannissa sijainnut yökerho. Se oli 1980-luvun lopulta 1990-luvun alkuvuosiin saakka eräs maailman tunnetuimmista yökerhoista. Sen perustivat Joy Division- ja New Order -yhtyeiden manageri Rob Gretton, Factory Records -levy-yhtiön johtaja Tony Wilson ja Factory Recordsille levyttänyt New Order.

Yökerho tuki acid house music ja rave-kulttuurin nousua. Siellä nähtiin myös Madonnan ensimmäinen esiintyminen Britanniassa.

The Haçienda avattiin vuonna 1982, ja jatkuvista taloudellisista ongelmista huolimatta sen toiminta jatkui vuoteen 1997 asti. Yökerhon toiminta mahdollistuikin suurelta osin New Orderin levymyynnistä saaduilla tuloilla. Yökerhotoiminnan loputtua The Haçiendan rakennus purettiin, ja paikalle rakennettiin asuinrakennus, joka nimettiin yökerhon mukaan Haçiendaksi.

## Lähteet
Ralph Waldo Emerson

**Ralph Waldo Emerson** (25. toukokuuta 1803 Boston, Massachusetts – 27. huhtikuuta 1882  Concord, Massachusetts) oli yhdysvaltalainen esseisti, runoilija, filosofi ja 1800-luvun transsendentalistisen liikkeen johtaja. Transsendentalismin Emerson esitteli esseessään ”Luonto” vuonna 1836. Hän sai vaikutteita Michel de Montaignelta, William Wordsworthilta, Immanuel Kantilta, G. W. F. Hegeliltä ja Veda-kirjoista.

## Teoksia

Kootut esseet:

* *Collected Essays: First Series* (1841)
** "History"
** "Self-Reliance"
** "Compensation"
** "Spiritual Laws"
** "Love"
** "Friendship"
** "Prudence"
** "Heroism"
** "The Over-soul"
** "Circles"
** "Intellect"
** "Art"
* *Collected Essays: Second Series* (1844)
** "The Poet"
** "Experience"
** "Character"
** "Manners"
** "Gifts"
** "Nature"
** "Politics"
** "Nominalist and Realist"

Luentosarjat julkaistuna:
* *Representative Men* (1850)
* *English Traits* (1856)
* *The Conduct of Life* (1860)
* *Society and Solitude* (1870)

## Kirjallisuutta

### Suomennetut teokset
* 
* 
* 
* 

### Muuta kirjallisuutta
* 
* 

## Aiheesta muualla

* Heikki Kovalainen: Amerikan oma luontoääni. Helsingin Sanomat 31.5.2003.

Ensyklopedia-artikkeleita:
* 
* 
* 

Teoksia:
* Vapaasti ladattavia Ralph Waldo Emersonin e-kirjoja Project Gutenbergiltä ja Projekti Lönnrotilta (suomeksi)
* RWE.org  - Complete Guide to the Life and Works of Ralph Waldo Emerson 
* Ralph Waldo Emerson, kootut teokset, Michiganin yliopisto 
*
Kuppikaakeli

**Kuppikaakeli** on perinteisissä kaakeliuuneissa käytetty kaakeli. Kuppikaakelissa on kaakelilevyn taakse kiinnitetty kuppimainen osa. 

Kuppikaakelit ovat osa uunin rakennetta, eivät vain viimeisenä lisättävä pinnoite. Kaakelit muurataan yhtä aikaa muun muurauksen kanssa, kerros kerrokselta. Jokaisen kaakelin kuppiosan yläreunassa on reikä, josta laitetaan rautanaula. Kaakelit kiinnitetään toisiinsa kieputtamalla rautalankaa naulojen ympäri. Lisäksi alhaalle taivutetaan vielä pellin pala pitämään kaakelit yhdessä. Kuppiosa ja niiden välit täytetään savesta ja hiekasta sekoitetusta laastista sekä joko kokonaisesta tai halkaistusta tiilestä tai tiilen paloilla.

## Aiheesta muualla
* Kaakeliuunin rakenne
Paleobotaniikka

**Paleobotaniikka** on paleontologian eli paleobiologian haara, joka käsittelee kasvijäänteiden käsittelyä ja tunnistamista geologisesta yhteydestä. Se käsittelee myös näiden tietojen käyttämistä paleomaantieteellisessä tutkimuksessa sekä nykyisten ympäristöjen biologisessa ennallistamisessa sekä tutkii etenkin kasvien evoluutiota. Paleobotaniikkaan kuuluvat sekä maakasvien fossiilit että esihistorialliset meren fototroofiset kasvit, kuten yhteyttävät levät. Palynologia on paleobotaniikkaa lähellä oleva tutkimusala, joka keskittyy fossiloituneisiin itiöihin ja siitepölyyn.

Paleobotaniikka on merkittävä muinaisten ekologisten järjestelmien (paleoekologia) ja ilmaston (paleoklimatologia) rekonstruktiossa. Se on myös keskeinen tutkimusala vihreiden kasvien kehittymisen ja evoluution tutkimisessa. Paleobotaniikka on nykyään myös merkittävässä roolissa arkeologiassa.

## Katso myös
* Paleozoologia
* Esihistoriallinen elämä
* Paleontologia

## Lähteet

## Aiheesta muualla

* 
* 
* 
*
Tony Wilson

**Anthony ”Tony” Howard Wilson** (20. helmikuuta 1950 &ndash; 10. elokuuta 2007) oli englantilainen levy-yhtiön omistaja, televisio- ja radiojuontaja, yökerhon johtaja ja journalisti.

Wilson toimi useiden menestyksekkäiden manchesterilaisten yhtyeiden taustahenkilönä. Hän oli mukana perustamassa Factory Records -levy-yhtiötä ja The Haçienda -yökerhoa ja toimi muun muassa A Certain Ratio- ja The Durutti Column -yhtyeiden managerina. Hänen johtamalleen Factory Recordsille levyttivät muun muassa Joy Division, New Order ja Happy Mondays.

Factory Recordsin vaiheista ja Manchesterin musiikkipiireistä kertovassa *[[24 Hour Party People]]* -elokuvassa Tony Wilsonia esitti näyttelijä Steve Coogan.

## Lähteet
Juri Sokolov

**Juri Sokolov** (, s. 1947) on venäläinen fyysikko, joka tunnetaan työstään kansainvälisessä fuusiotutkimuksessa ITER-hankkeen edistämiseksi, sekä virastaan YK:n alaisen IAEA:n apulaispääjohtajana ja sen ydinenergiaosaston johtajana. Erikoisalaltaan hän on plasmafyysikko ja saanut tohtorin arvon Kurtšatov-instituutista Moskovasta 1996.

Venäläinen tohtorin arvo on korkeampi tutkinto kuin Suomessa ja muistuttaa enemmän professuuria. Tutkinnon myötä Sokolov kohosi Venäjän federaation ydinenergiaviraston johtoon. Vuodesta 1988 Sokolov on osallistunut kansainvälisen fuusioreaktorin (ITER) yhteistyöhön johtaen Venäjän tutkimusryhmää hankkeessa. Hän on myös edustanut Venäjää lukuisissa hankkeen lautakunnissa. 

Vuonna 2003 Sokolov aloitti IAEA:n johtoryhmässä järjestön apulaispääjohtajana sekä sen ydinenergiaosaston johtajana.

## Lähteet
About the IAEA: Mr. Yuri Sokolov 

### Viitteet
Yehuda Halevi

**Yehuda Halevi** tai **Judah Ha-Levi** (myös *Judah ben Samuel Halevi*, , n. 1075–1141) oli espanjalainen sefardijuutalainen filosofi ja runoilija. Hän syntyi Espanjassa Navarran Tudelassa.

Halevin merkitystä juutalaiselle filosofialle voi verrata Al-Ghazalin merkitykseen islamilaiselle filosofialle. Halevi sai tältä vaikutteita, ja pyrki samoin vapauttamaan uskonnon filosofisten järjestelmien kahleista, joissa se oli hänen mielestään ollut edellisten juutalaisten filosofien, Saadia Gaonin, David ben Marwan al-Mekamezin, Ibn Gabirolin ja Bahyan, aikana. Hän puolusti juutalaisuuden opetuksia ei-juutalaisten filosofien, karaiittien ja harhaoppisina pitämiensä ihmisten hyökkäyksiä vastaan.

Runoilijana Halevi kirjoitti sekä maallista runoutta, kuten eulogioita ja rakkausrunoja, että uskonnollista runoutta.

## Teoksia
* *Kitab al-Ḥujjah wal-Dalil fi Nuṣr al-Din al-Dhalil* eli *Sefer ha-Kuzari*

## Aiheesta muualla

* Halevi, Yehuda: ''The Kitab al-Khazari'', sacred-texts.com 
*
Deep Sea Diver

**Deep Sea Diver** on Juice Leskinen Grand Slam -yhtyeen järjestyksessään toinen albumi. Se julkaistiin vuonna 1983. Kyseessä on mini-LP, joka sisältää kuusi Leskisen tunnettua kappaletta englannin kielellä. Levyn piti alun perin mainostaa Juice Leskisen musiikkia ulkomailla, mutta levyn tekemiseen upposi sen verran rahaa, että sitä alettiin myydä Suomessakin. Kyseisestä levystä ei ole tehty CD-versiota, mutta kappaleet on julkaistu Leskisen *[[Masters (Leskinen)|Masters]]*-kokoelmalla sekä *[[Syksyn sävel – Kaikki singlet 1974–2004]]* -CD-boksissa.

## Kappalelista

**A-puoli**
# 
# 
# 

**B-puoli**
# 
# 
# 

## Muusikot
Juice Leskinen Grand Slam:
* Juice Leskinen – laulu, akustinen kitara  (B1)
* Anssi Tikanmäki – taustalaulu (A1–B2), urut (A1, A3, B1–B3), piano (B1, B3), putkikellot (B3)
* Ila Loueranta – taustalaulu (A1–B2), sähköpiano (A1, B2, B3), akustinen kitara (B2), sähkökitara (A3, B1)
* Puntti Valtonen – taustalaulu (A1–B2), sähkökitara (A1, A3, B1–B3), akustinen kitara (A2)
* Antti Tammilehto – taustalaulu (A1–B2), basso
* Vesa Sytelä – rummut, tamburiini (A2)

### Mukana
* Matti Pellonpää - taustalaulu (A2)
* Tuta Toppari - taustalaulu (A2)

## Lähteet
Luis Echávarri

**Luis E. Echávarri** (s. 1949) toimi OECD:n ydinenergiajärjestön NEA:n johtajana 1997–2014. Hänet tunnetaan myös panoksistaan ydinturvallisuuden kehittämiseksi.

Luis Echávarri syntyi Bilbaossa vuonna 1949 ja opiskeli siellä teollisuustaloutta, sovellettua ydinfysiikkaa ja kemiaa sekä Madridissa tietojenkäsittelytiedettä. Vuosina 1985–1995 Echávarri työskenteli Espanjan ydinturvallisuusneuvoston (CSN) palveluksessa, ensin teknisenä johtajana ja vuodesta 1987 CSN:n komissaarina. Kyseinen virka on suoraan Espanjan parlamentin valvonnassa. Hän edusti virkatehtävissään Espanjaa muun muassa EU:ssa, IAEA:ssa ja NEA:ssa.

NEA:n pääjohtajana Echávarri aloitti 1997 tohtori Kunihiko Uematsun seuraajana. Hän myös edustaa NEA:a Kansainvälisen energiajärjestön IEA:n johtokunnassa. Vuodesta 2003 Echávarri on ollut jäsen YK:n ydinenergiajärjestön IAEA:n ydinturvallisuusneuvostossa.

Luis Echávarri on naimisissa ja hänellä on kaksi lasta.

## Lähteet
*NEA press room: Mr. Luis E. Echávarri, Director-General, OECD Nuclear Energy Agency 
*PRESS COMMUNIQUÉ Paris, 27 June 1997: Mr. Luis Echávarri Takes Up His Duties On 1st July 1997 
*William D. Magwood, IV: New Director-General of the OECD Nulear Energy Agency (NEA)
Kuusessa ollaan

**Kuusessa ollaan** on Juice Leskinen Slam -yhtyeen jouluaiheinen neljäs studioalbumi, joka julkaistiin marraskuussa 1980. Levy on Leskisen ainoa yhteistyö Poko Rekords -levy-yhtiön kanssa. 

Albumi sisältää kahdeksan uutta versiota tunnetuista joululauluista sekä neljä Leskisen itse kirjoittamaa kappaletta, joista tunnetuimmaksi nousi levyn päätöskappale ”Sika”.

Albumi julkaistiin vuonna 1980 kahteen otteeseen vinyylilevynä sekä kerran C-kasettina. Vuonna 1991 julkaistiin ensimmäinen CD-painos albumista. Vuonna 2003 julkaistiin remasteroitu CD-painos. Vuonna 2010 albumi julkaistiin kolmatta kertaa vinyylilevynä punaisella levyllä. Joulukuussa 2019 albumi julkaistiin numeroituna 200 kappaleen rajoitettuna vinyylipainoksena Levykauppa Äx:n omalla levymerkillä *Lipposen Levy ja Kasetti*.

Albumi kohosi joulukuussa 1980 Suomen levylistojen 10. sijalle ja pysyi listalla yhteensä seitsemän viikon ajan. Albumi ylitti kultalevyrajan vuonna 1997, ja sitä on myyty yhteensä 31 809 kappaletta.

## Kappaleet

Kaikki kappaleet sovittanut Juice Leskinen, ellei toisin mainita. Vinyylilevyn takakannessa kappaleet "Tonttujen joulyö" ja "Kuusessa ollaan" on merkitty väärin päin.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
### [[Juice Leskinen Slam]]
* Eero "Safka" Pekkonen - laulu (kappaleissa 1, 2, 4-6, 9, 11 ja 12), urut (1, 2, 5, 6 ja 10-12), piano (2, 5-7 ja 9), jouset (kappaleessa "Kun joulu on" (2), trumpetti ("Kun joulu on"), kitara ("Jouluyö, juhlayö" (8), rummut ("Kun joulu on") ja huuto ("Tonttujen jouluyö" (3)
* Ilkka "Ila" Loueranta - laulu (4-7, 9, 11 ja 12), kitara ("Itäisten maiden viisaat miehet" (4) ja "Kulkuset" (5), piano ("Tonttujen jouluyö" ja "Kuusessa ollaan" (9) ja lyömäsoittimet ("Tonttujen jouluyö" ja "Toivioretkellä (11)
* Jari Yliaho - laulu (4-6, 8 ja 9), kitarat (1, 4-7 ja 9-12) ja lyömäsoittimet ("Tonttujen jouluyö" ja "Toivioretkellä")
* Hannu Tervaharju - basso (1, 3-7, 9 ja 10), laulu ("Tonttujen jouluyö") ja lyömäsoittimet ("Sika" (12)
* Kari "Kape" Peltonen - rummut (1, 3-7, 9 ja 10) ja lyömäsoittimet ("Sika")
* Juice Leskinen - laulu (1, 4-6 ja 9-12), kitara ("Me käymme joulun viettohon (1) ja lyömäsoittimet ("Tonttujen jouluyö")

### Vierailevat muusikot
* Mika - laulu ("Toivioretkellä")

### Tuotanto
* Juice Leskinen - tuottaja
* Mika Sundqvist - äänittäjä (MSL-studio, Ylöjärvi, syyskuu 80)
* Mauri Kunnas - kansi (nimellä *Nyrok Daily News: Kuvapalvelu $*)
* Mika Jussila - vuoden 2003 CD-painoksen 24-bittinen digitaalinen re-masterointi (Finnvox Studiot, lokakuu 2003)

## Lähteet
Dokumentti (albumi)

**Dokumentti** on Juice Leskisen sooloalbumi vuodelta 1981. Levyä markkinoitiin sillä, että lauluosuuksien lisäksi Leskinen soitti levylle kaikki soittimet, mutta vuonna 2013 levyn äänittäjä Mika Sundqvist kertoi soittaneensa levylle kitaraa ja bassoa joihinkin kappaleisiin. Kaikki kappaleet sekä levynkansi ovat Leskisen käsialaa.

Levyn CD-versio ilmestyi vuonna 1989.

## Kappaleet

**A-puoli**
# 
# 
# 
# 
# 
# 

**B-puoli**
# 
# 
# 
# 
# 
# 

## Kokoonpano
* Mika Sundqvist – äänitys, lisäksi basso ja kitara (omien puheiden mukaan)
* Juice Leskinen – laulu (myös taustalaulu) ja soittimet (basso, kitara, kosketinsoittimet, rummut), kansi, tuotanto

## Lähteet
Olli Heinonen (kemisti)

**Olli Heinonen** (s. 1946 Helsinki) on suomalainen radiokemisti, joka työskenteli YK:n kansainvälisen atomienergiajärjestön (IAEA) johtoryhmässä ja sittemmin Harvardin yliopiston asiantuntijatehtävissä.

Heinonen on väitellyt radiokemiasta Helsingin yliopistossa. Vuodesta 1983 alkaen hän työskenteli tutkijana VTT:llä. Vuosina 1999–2005 hän toimi erilaisissa johtotehtävissä IAEA:n ydinainevalvonnan osastolla. Vuonna 2005 Heinonen valittiin ydinainevalvonnan johtajaksi ja IAEA:n apulaispääjohtajaksi.

Heinonen erosi IAEA:n apulaispääjohtajan paikalta elokuun alusta 2010 ja siirtyi  Harvardin yliopistoon kansainvälisiin asioihin keskittyvän Belfer Centerin asiantuntijatehtäviin.

## Lähteet

## Aiheesta muualla
* Henkilöjuttu. Suomen Kuvalehti 18/2008
Zork

**Zork** on tekstiseikkailupeli, jonka loivat Tim Anderson, Marc Blank, Bruce Daniels ja Dave Lebling Massachusetts Institute of Technologyssa vuosina 1977–1979. Peli kirjoitettiin MUDDLE-ohjelmointikielellä (myöhemmin uudelleennimetty MDL:ksi) Digital Equipment Corporationin valmistamalle PDP-10-tietokoneelle ja sovitettiin myöhemmin Fortran IV -kielelle.

Peliä kutsuttiin aluksi nimellä *Zork*, joksi kehittäjät nimesivät kaikki keskeneräiset ohjelmaprojektinsa. Pian pelille päätettiin antaa uudeksi nimeksi **Dungeon**. Eräs yritys kuitenkin väitti omistavansa oikeudet *Dungeon*-nimeen myymiensä pelien kautta, jolloin kehittäjät, olematta samaa mieltä, päättivät palauttaa *Zork*-nimen.

Pelinä *Zork* oli suuresti velkaa monille sen ajan tekstiseikkailuille, kuten William Crowtherin ja Don Woodsin *[[Colossal Cave Adventure]]*-pelille. *Zorkin* ottama edistysaskel oli komentojen jäsennin: aikaisemmat pelit eivät juuri tulkinneet pelaajan komentoja vaan tunnistivat vain verbin ja objektin (esimerkiksi "itään", "ota miekka"), kun taas *Zork* tunnisti monimutkaisia komentoja (esimerkiksi "mene itään ja käske robottia ottamaan miekka").

Vuonna *Zorkin* 1979 kehittäjät perustivat Infocom-yhtiön. Mikrotietokonesovitusta varten Infocom jakoi pelin trilogiaksi:

* *[[Zork I: The Great Underground Empire]]* (julkaistiin 1980)
* *[[Zork II: The Wizard of Frobozz]]* (1981)
* *[[Zork III: The Dungeon Master]]* (1982)

Joel Berez ja Marc Blank loivat peliä varten virtuaalikoneen nimeltä Z-machine, joka ohjelmoitiin Lispin kaltaisella ZIL-kielellä (*Zork Implementation Language*). Pelin kääntämistä varten piti vain kirjoittaa tulkkiohjelma “Z-machine Interpreter Program“. Scott Cutler kirjoitti ensimmäisen ZIP:n TRS-80-kotitietokoneelle. Infocomin keskeinen voimavara oli sen kyky kääntää tekstiseikkailupelinsä helposti usealle eri alustalle.

Loppuvuodesta 1980 pelistä julkaistiin versio Apple II -tietokoneelle, joka myi paremmin kuin TRS-80-versio.

Peli on listattu Stanfordin yliopiston kymmenen kaikkien aikojen tärkeimmän videopelien listalle vuonna 2007.

Activision lisäsi *Zork I*:n kokonaisuudessaan peliin *[[Call of Duty: Black Ops]]* (2010) pääsiäismunana. Pelin päävalikossa pelaaja voi päästä irti tuolista, johon hänet on kahlittu, ja käyttää alueella olevaa päätettä pelatakseen peliä.

Huhtikuussa 2019 *Zorkin* sekä monen muun Infocomin tekstiseikkailun lähdekoodit ladattiin GitHubiin.

## Lähteet
*
*

### Viitteet

## Aiheesta muualla
*Pelaa peliä Infocomissa  
* 
* 
* 
* 
*
Senaattori ja boheemi

**Senaattori ja boheemi** on Juice Leskisen ja Mikko Alatalon vuonna 2004 julkaistu albumi. Se on kumppanusten toinen ja viimeiseksi jäänyt studioalbumi (edellinen on *[[Juice ja Mikko]]* vuodelta 1975). Kannen kuvan on piirtänyt Mauri Kunnas.

Alkuvuodesta 2005 julkaistiin vielä Leskisen ja Alatalon *[[Klassikoiden ilta]]* -livealbumi.

## Kappaleet
#  (Säv. & san. Alatalo-Leskinen-Rinne)
#  (Säv. Alatalo-Leskinen san. Arno Kotro)
#  (Säv. & san. Leskinen-Alatalo)
#  (Säv. & san. Leskinen-Alatalo)
#  (Säv. Alatalo san. Leskinen)
#  (Säv & san. Alatalo-Leskinen-Rinne)
#  (Säv. & san. Leskinen-Alatalo)
#  (Säv. & san. Alatalo-Leskinen-Rinne)
#  (Säv. & san. Alatalo-Leskinen Kalle Päätalon tekstin mukaan)
#  (Säv. & san. Leskinen-Alatalo)
#  (Säv. & san. Sanders-Sillers-Nichols suom.san. Alatalo)
#  (Säv. & san. Leskinen-Alatalo)
#  (Säv. & san. Alatalo-Leskinen-Rinne)
#  (Säv. & san. Leskinen-Alatalo)
#  (Säv. & san. Alatalo-Leskinen)
#  (Säv. & san. Alatalo-Leskinen-Rinne)
# **Bonuskappale**: "Prostata" (Juicen 50-vuotislahja Mikolle) (Säv. trad., san. Leskinen)
# Bonus: QuickTime-video: "Mä lähden maalle"

Sovitukset Ippe Kätkä, sello-osuuksien sovitukset (kappaleet 9 ja 15) Perttu Kivilaakso

 

## Muusikot
* Juice Leskinen (laulu)
* Mikko Alatalo (laulu, huuliharppu, taustalaulut)
* Jyrki Telilä (sähkökitarat)
* Kalle Alatalo (sähkö- ja akustiset kitarat, taustalaulu)
* Jani Kemppinen (rhodes, hammond)
* Lauri Porra (bassokitara)
* Juppo Paavola (rummut)
* Ippe Kätkä (rytmisoittimet)
* Pentti Penninkilampi (taustalaulut)
* Olli Harala (taustalaulut)
* Yamar Thiam (talking drums, wolofinkielinen puhe)
* Janne Viksten (viulu, mandoliini)
* Perttu Kivilaakso (sello)
* Veli-Matti Järvenpää (haitari)
* Jammi Humalamäki (haitari)
* Masi Luoma (hammond, kappale 2)

## Lähteet
Hamiltonin polku

**Hamiltonin polku** on verkkoteoriassa polku, joka käy suuntaamattoman ja suunnatun graafin jokaisen solmun kautta vain kerran. *Hamiltonin kierros* eli *Hamiltonin piiri* on polku, joka käy suuntaamattoman graafin kaikkien solmujen kautta ja palaa lopulta lähtöpisteeseensä. Toisin sanoen polku on suljettu. Hamiltonin polkujen ja reittien olemassaolon toteaminen graafista on NP-täydellinen ongelma. Hamiltonin polku ja kierros on nimetty irlantilaisen matemaatikon William Rowan Hamiltonin mukaan.

## Määritelmä
Formaalisti Hamiltonin polku (tai jäljitettävä polku) on yksinkertainen polku P, joka sisältää suuntaamattoman graafin G=(V, E) jokaisen solmun V täsmälleen kerran. Graafia, joka sisältää Hamiltonin polun, kutsutaan **jäljitettäväksi graafiksi**.

Piiri C on Hamiltonin piiri, jos graafin jokainen solmu V kuuluu siihen täsmälleen kerran (pois lukien alku- ja loppupiste, jossa käydään kahdesti). Hamiltonin piirin sisältämää graafia kutsutaan **hamiltonilaiseksi graafiksi**. 

Mikäli graafi on jäljitettävä, mutta ei hamiltonilainen, sitä kutsutaan **semi-hamiltonilaiseksi graafiksi**.

## Katso myös
* Eulerin polku
* Kauppamatkustajan ongelma

## Lähteet

## Kirjallisuutta
*
Peter van Inwagen

**Peter van Inwagen** on yhdysvaltalainen filosofi, joka toimii Notre Damen yliopiston John Cardinal O'Hara -oppituolin filosofian professorina. Hänen erikoisalojaan ovat metafysiikka, uskonnonfilosofia ja teonfilosofia. Hänen ansiostaan (*An Essay on Free Will*, 1983) inkompatibilismi (libertarianismi) on jälleen varteenotettava kanta analyyttisessä filosofiassa vapaata tahtoa koskevissa keskusteluissa.

Van Inwagen väitteli tohtoriksi Rochesterin yliopistosta ja on opettanut aiemmin useita vuosia  Syracusen yliopistossa.

## Filosofia
### Metafysiikka
Van Inwagen esitti teoksessaan *Material Beings* (1990), että eliöt ovat ainoita yhdistettyjä materiaalisia olioita, ja samalla, että ainoita materiaalisia olioita ovat alkeishiukkaset, solut ja soluista muodostuneet monisoluiset eliöt. Jokainen materiaalinen olio muodostuu lopulta alkeishiukkasista, ja ainoat asiat joita alkeishiukkasista voi muodostaa ovat eliöt. Näin jokapäiväiset kappaleet, kuten pöydät, tuolit, kivet ja pilvet eivät todellisuudessa ole olemassa; ne vaikuttavat olevan olemassa, koska alkeishiukkaset ovat järjestyneet tietyllä tavalla.

Esimerkiksi siinä missä vaikuttaa olevan tuoli, on todellisuudessa yhden materiaalisen olion sijasta suuri joukko elektroneja, fotoneja ja muita nopeasti liikkuvia alkeishiukkasia, sekä suuri määrä tyhjää tilaa hiukkasten välillä. Nämä hiukkaset eivät muodosta yhtä oliota tai kappaletta sen enempää kuin mehiläisparvi. Hiukkaset säilyttävät mehiläisparven tavoin enemmän tai vähemmän pysyvän muodon jonkun aikaa, mikä saattaa antaa vaikutelman yhdestä oliosta, samoin kuin jos yksittäiset mehiläiset olisivat hyvin pieniä ja niitä olisi hyvin monta. Yksittäisellä mehiläisellä sen sijaan on osia, jotka on yhdistetty oikealla tavalla, jotta se muodostaa yhden olion, mehiläisen. Samoin tuoliin kuuluva alkeishiukkanen on sisäisesti yksi, koska sillä ei ole osia. Tämän vuoksi alkeishiukkaset ja eliöt ovat ainoita olemassa olevia materiaalisia olioita.

### Kristillinen filosofia
Van Inwagen on käsitellyt useita filosofisia kysymyksiä kristillisen filosofian näkökulmasta. Hänen kirjansa *The Problem of Evil* (2006) käsittelee erityisesti eläinten kärsimyksen ongelmaa kristinuskon näkökulmasta.

## Teoksia
* *An Essay on Free Will* (1983)
* *Material Beings* (1990)
* *Metaphysics* (1993)
* *God, Knowledge and Mystery: Essays in Philosophical Theology* (1995)
* *The Possibility of Resurrection and Other Essays in Christian Apologetics* (1997)
* *The Problem of Evil* (2006)

## Aiheesta muualla
* Peter van Inwagen , Notre Damen yliopisto 
* Lyhyitä filosofisia keskusteluja Peter van Inwagenin kanssa
Ulpius

**Ulpius** oli roomalainen suku eli *[[gens]]*. Sen jäseniä olivat muun muassa:
* Marcus Ulpius Traianus, senaattori ja keisarin isä
* Marcus Ulpius Nerva Traianus, eli Rooman keisari Trajanus
* Ulpia Traiana, Marcus Ulpius Traianuksen sisko ja keisari Trajanuksen täti
* Ulpia Marciana, Trajanuksen sisko
* Ulpius Marcellus, roomalainen kenraali
* Ulpius Cornelius Laelianus, usurpaattori
* Ulpius Crinitus, roomalainen joka oli keisari Aurelianuksen vaimon Ulpia Severinan isä.
Meir Sheetrit

**Meir Sheetrit** (, s. 10. lokakuuta 1948 Ksar es Souk, Marokko) on israelilainen poliitikko. Hän oli muun muassa sisäministerinä Ehud Olmertin hallituksessa. 

Sheetrit oli Yavnen kaupungin pormestari 1974–1987. Hän on ollut knesset-edustaja vuosina 1981–1988 ja 1992–2015. Hän liittyi 2005 Ariel Sharonin perustamaan Kadima-puolueeseen, mutta on ollut sittemmin Hatenua-puolueen edustaja.

Sheetrit on naimisissa ja hänellä on kolme lasta.

## Lähteet
John Hick

**John Hick** (s. 1922 – 9. helmikuuta 2012) oli brittiläinen analyyttinen uskonnonfilosofi ja teologi. Uskonnonfilosofiassa hän käsitteli uskonnon tietoteoriaa ja uskonnollista moniarvoisuutta ja teologisessa filosofiassa puolestaan pahan ongelmaa, eskatologiaa ja kristologiaa.

Hick toimi pappina Northumberlandin maakirkossa Englannissa ja opetti filosofiaa Cornellin yliopistossa sekä Princetonin teologisessa seminaarissa Yhdysvalloissa. Hick oli Claremont Graduate Universityn Danforth-oppituolin uskonnonfilosofian emeritusprofessori ja Birminghamin yliopiston H. G. Wood -oppituolin teologian emeritusprofessori. Hick luennoi vuosien 1986–1987 Gifford-luennot, ja hän sai Grawemeyer-palkinnon uskonnosta vuonna 1991.

## Teoksia
* *Faith and Knowledge* (1957)
* 
* *Evil and the God of Love* (1966, uusittu painos 1978)
* *Arguments for the Existence of God* (1970)
* *God and the Universe of Faiths* (1973)
* *Death and Eternal Life* (1976)
* *God Has Many Names* (1980)
* *An Interpretation of Religion* (1989, uusittu painos 2004)
* *The Metaphor of God Incarnate* (1993)
* *The Rainbow of Faiths* (1995)
* *John Hick: An Autobiography* (2003)
* *The Fifth Dimension: An Exploration of the Spiritual Realm* (2004)
* *The New Frontier of Religion and Science* (2006)

## Lähteet

## Kirjallisuutta
* 

## Aiheesta muualla
* John Hickin kotisivu.
Remojärven kappeli

**Remojärven kappeli** on keskiaikainen kalmisto ja arkeologinen tutkimusalue Juvalla Etelä-Savossa. Alue sijaitsee läheisen Saarijärven rannalla, jota aikaisemmin on nimitetty Remojärveksi. Nykyisin Remojärvi tunnetaan vain kylänimenä. Perimätiedon mukaan paikalla sijaitsi aikoinaan kirkko tai kappeli ja kalmistoalue. Jäänteenä on säilynyt vain kappelin seinälinjaa ja ”viinikellarina” tunnettu rakenne. Paikalle pystytettiin kivipaasi 1800-luvun lopulla, mutta kalmistoa tutkittiin vasta 1970-luvulla ja kappelin paikkaa vuonna 2007. 

## Lähteet

## Aiheesta muualla
*Juha Ruohosen lyhyt selostus kappelinpellon tutkimuksista
*Juha Ruohosen lehtikirjoitus Kappelinpellon tutkimuksista, julkaistu Hiisi-lehdessä 1/2008
Avi Dichter

**Avi Dichter** (, s. 4. joulukuuta 1952) on Israelin entinen julkisen turvallisuuden ministeri, Shin Betin johtaja ja Kadima-puolueen kansanedustaja knessetissä. Hän on Israelin kotirintaman puolustuksesta vastaava ministeri.

Hän oli tiedustelupalvelu Shin Betin johtaja toisen intifadan aikaan. Knessetin jäsen hän oli vuosina 2006–2012. Dichter on vaatinut Gazan miehittämistä uudelleen raketti-iskujen estämiseksi.

## Lähteet

## Aiheesta muualla
*Virallinen sivu
Beautiful Darkness

**Beautiful Darkness** on suomalaisen melodista metallia soittavan Taceren esikoisalbumi. Se julkaistiin vuonna 2007.

## Kappaleet
# 
# 
# 
# 
# 
# 
# 
# 
# 
# 
# 
# 

* Kappale 1 sävellys: Karri Knuuttila, sanoitus: Karri Knuuttila & Helena Haaparanta
* Kappaleet 2–12 sävellys ja sanoitus: Karri Knuuttila

## Kokoonpano
* Karri Knuuttila – laulu, kitara
* Helena Haaparanta – laulu
* Jarno Vanhanen – rummut
* Janne Salminen – kosketinsoittimet

## Arvostelut
* Imperiumi: 8+/10

## Lähteet
* Taceren kotisivu  

### Viitteet

## Aiheesta muualla
* Beautiful Darkness sanoitukset  Taceren kotisivulla
* 
*
Italica (Hispania)

**Italica** (nykyisen Santiponcen pohjoispuolella) oli antiikin aikainen kaupunki Etelä-Espanjassa. Publius Cornelius Scipio Africanus perusti kaupungin vuonna 206 eaa. ja asutti sinne Ilipan taistelussa haavoittuneita sotilaita. Rooman keisarit Trajanus ja Hadrianus syntyivät Italicassa. Hadrianus teki kotikaupungistaan *[[colonia]]n* ja rakennutti temppeleitä, etenkin Trajanukselle omistetun *Trajaneumin*. Italican amfiteatteri oli valtakunnan kolmanneksi suurin. Sinne mahtui 25&nbsp;000 katsojaa, puolet siitä mitä Colosseumiin mahtui. 

Kaupunki menetti merkityksensä 200-luvulla kun Guadalquivir-joki muutti juoksuaan.
Katri Antell

**Antell** on vuonna 1880 toimintansa aloittanut oululaislähtöinen ravintola-alan perheyritys, joka työllisti vuonna 2021 noin 300 työntekijää. Konsernin liikevaihto 2021 oli noin 19,2 milj. €.

## Antellin lounasravintolat
Antell-konsernilla on lounas- ja henkilöstöravintoloita Helsingistä Sodankylään. Antell on henkilöstöravintola-alan kolmanneksi suurin toimija yksityisellä sektorilla Suomessa. Taloustutkimuksen toteuttaman Työelämän päättäjät -yrityskuvatutkimuksen  mukaan Antell on ollut vuosia toimialansa kärjessä. 

Antell-ravintoloita ja kahviloita on Helsingissä, Espoossa, Vantaalla, Lahdessa, Oulussa, Tampereella, Turussa, Jyväskylässä, Kuopiossa, Kouvolassa, Rovaniemellä, Raahessa, Sievissä, Kempeleessä ja  Porissa. 

## Antell-Leipomot Oy
Antell-konserniin kuuluva Antell-Leipomot Oy Oulussa lopetti toimintansa vuonna 2018.

## Historia
Katri Antell on ollut aina perheyritys. Yritystoiminta alkoi vuonna 1880, kun Katri eli Catharina Henrika Antell (o.s. Pyhtilä) sai elinkeinoluvan Oulun kaupungilta ja alkoi myydä leipää omasta kopastaan Oulun torilla. Samana vuonna Katri Antellilta tilattiin leivonnaiset kuuluisan kansakoulunopettajan häihin, ja hänestä tuli oululaisten juhlien ja tilaisuuksien vakiotoimittaja. Katri Antell avasi ensimmäisen leipomomyymälänsä vuonna 1883 ja kahvilan vuonna 1899. 

Antellin ravintolatoimintaa varten perustettiin vuonna 1980 Antell-Ravintolat Oy (aiemmin Antell-Catering Oy). Yhtiön ensimmäinen kohde oli Kemiran Oulun tehtaiden ruokala, joka avattiin samana vuonna. Helsingin ensimmäinen Antell-ravintola avattiin vuonna 1995. Antellin sadas henkilöstöravintola avattiin lokakuussa 2008.

Katri Antell kuoli 74-vuotiaana vuonna 1924. Katrin työtä jatkoivat hänen tyttärensä perheineen. Nuorimman tyttären Hiljan poika Aarne Viljakkala johti yhtiötä 1960-luvun lopulle asti.  

Vuonna 1968 Lanton perhe tuli mukaan Antellin toimintaan. Antellin johtokunnan puheenjohtajaksi tuli kauppaneuvos Viljo Lantto 1976. Samana vuonna Katri Antell Oy teki konkurssin ja siirtyi kokonaisuudessaan Lanton perheen omistukseen. Hänen poikansa, kauppaneuvos Ilkka Lantto toimi Antellin toimitusjohtajana vuoteen 2002, jolloin Antell-Leipomoiden toimitusjohtajaksi nimitettiin Annukka Lantto ja Antell-Cateringin (sittemmin Antell-Ravintolat Oy) toimitusjohtajaksi Tomi Lantto. Nykyään Annukka Lantto toimii hallituksen jäsenenä ja Tomi Lantto Antellin toimitusjohtajana.

## Lähteet

## Aiheesta muualla

* Antellin kotisivut
* 
* Katri Antell, leipomoyrittäjä Oulusta, Naisten ääni -sivusto
Canal Digital

**Canal Digital** oli Pohjoismaissa toiminut, norjalaisen Telenorin omistama maksutelevisio-operaattori. Telenor on Norjan suurin teleyhtiö. Suomessa Canal Digital lähetti kanaviaan satelliittiverkossa (DVB-S) ja vanhoille asiakkailleen antenniverkossa (DVB-T). Vuonna 2002 Canal Digital tarjosi neljä maksukanavaa: Canal Digital Perhe HD, Canal Digital Stars 4 Extra, Canal Digital Entertainment, Canal Digital Urheilu F1 HD. Canal+Digital satelliitti- ja kaapelitalouksessa kanavapaikalla 28, vain LumoTV-korteillaan televisioyhtiönä Canal Digital Viihde. Maksukanavat poistuivat Canal Digitalin tv-paketista 31. joulukuuta 2013.

Canal Digital yhdistyi Viasatin kanssa Allenteksi vuonna 2020. Sulautuminen saatiin päätökseen 13. huhtikuuta 2021.

Noin kolme miljoonaa pohjoismaista kotitaloutta vastaanottaa TV-signaaleja suoraan tai epäsuoraan Canal Digitalilta. HD-kanavapakettien tilaajia Canal Digitalilla on Pohjoismaissa yli 400&nbsp;000.

Canal Digitalin kanavatarjonta kattaa yli 80 tv-kanavaa, joista 20 on HD-kanavia. Yhtiön pääkonttori sijaitsee Norjassa ja sillä on tytäryhtiöt Suomessa, Ruotsissa, Norjassa ja Tanskassa.

## Digi-TV-lähetysten katselualueet
Digi-TV-lähetykset näkyvät Canal Digitalin kautta koko Suomessa. Yleisradio, MTV Oy ja Nelonen sekä Canal Digital sopivat, että digitelevision katvealueella asuvat voivat tilata Canal Digitalin kautta itselleen lautasantennin, digiboksin ja katselukortin, jonka avulla voi vastaanottaa ilmaiseksi  digikanavia satelliitista.

## Kanavat, jotka olivat saatavissa Canal Digitalilta

## Lähteet

## Aiheesta muualla
*Canal Digital
*La Ligan 3D-lähetysoikeudet Canal Digitalille
Corally

**Corally** on hollantilainen pienoisautojen ja tarvikkeiden valmistaja. Simo Ahoniemi ja Sakke Ahoniemi ovat Corallyn suomalaisia tehdaskuljettajia. Molemmat ovat EM-voittajia ja moninkertaisia Suomen mestareita.

## Mallit
**1:10 Touring:**
* RDX PHI'09 (2009)
* RDX PHI (2007)
* RDX
* Assassin
* C 4.1
* C 4

**1:12 Mattoautot**
* SP12X
* SP12M

**1:12 Muut**
*  MINI ASSASSIN

## Aiheesta muualla
* http://international.corally.com/  – Valmistajan sivu
* http://www.corallyusa.com/ – Valmistajan sivu
* http://www.future-rc.fi/ – Virallinen maahantuonti ja jälleenmyynti suomessa
Jera Hänninen

**Jera Hänninen** (s. 1974 Seinäjoki) on suomalainen kirjailija, joka kasvoi lapsuus- ja nuoruusvuotensa Imatralla. Hännisen vuonna 2006 ilmestynyt esikoisromaani *Harakkapoika* sijoittuu samoihin vuosiin Imatralle.
Kirja käsittelee perheen konkurssia, koulukiusaamista ja seksuaalisen identiteetin etsintää.

Hänninen on opiskellut teologiaa.

## Teokset
* 
* 
* 
* 
* 

## Lähteet
* City.fi, haastattelu
* Bazarin sivuilla 

### Viitteet
Pascal Feindouno

**Pascal Feindouno** (s. 27. helmikuuta 1981 Conakry) on guinealainen jalkapalloilija. Feindouno on keskikenttäpelaaja, joka osaa pelata myös hyökkääjänä. Hän aloitti uransa FC Girondins de Bordeaux:ssä. Hän pelasi kaudella 2009–2010 Al-Rayyanissa.
Robert Opel

**Robert Opel** (23. lokakuuta 1939 – 7. heinäkuuta 1979) oli yhdysvaltalainen valokuvaaja ja taidegallerian omistaja, joka tunnetaan tekemästään viuhahduksesta vuoden 1974 Oscar-gaalassa. 

Opel pääsi backstagelle lehtimiehenä esiintyen ja juoksi alasti gaalan juontaja David Nivenin ohi näyttäen sormillaan voitonmerkkiä, kun Niven oli pyytämässä lavalle Elizabeth Tayloria. Tämän jälkeen Niven vitsaili yleisölle, että on kiehtovaa ajatella viuhahduksen tehneen miehen saavan elämänsä ainoat naurut riisuutumalla ja paljastamalla vajavaisuutensa. Myöhemmin on tuotu esille evidenssiä, jonka mukaan viuhahdus olisi ollut gaalan tuottajan, Jack Healy Jr.:n avustama tempaus. Tapaus toi Opelin julkisuuteen .

Viuhahduksen tapahtuessa Opel oli 34-vuotias. Hän oli Los Angelesin hippien keskuudessa tunnetuimpia henkilöitä, ja hänestä tuli homojen vapautusliikkeen avainhahmoja 1970-luvun lopulla. Viuhahduksen myötä hän sai jonkinlaista katu-uskottavuutta taidepiireissä. Viuhahtelun Opel oli aloittanut muutamia kuukausia ennen vuoden 1974 Oscar-gaalaa. Hän oli esiintynyt alasti Los Angelesin kunnanvaltuuston kokouksissa protestoidakseen suunniteltuja kaupungin uimarantoja koskenutta alastomuuskieltoa vastaan. Opel oli pidätetty yhden kunnanvaltuustossa esiintymisensä jälkeen, jolloin hän esiintyi oikeudessa Setä Samuliksi pukeutuneena. Tuomiona oli neljä kuukautta vankeutta, joka muutettiin myöhemmin ehdonalaiseksi. Tuona vuonna Opel työskenteli freelancer-valokuvaajana *The Advocate* -nimiselle homojen lehdelle. 

Opel eli suurimman osan 1970-luvusta San Franciscossa, jossa hän koki olevansa paikallisen poliisin ahdistelema saatuaan poliisilta yli sata sakkolappua erilaisista rikkeistä. Vuoden 1978 maaliskuussa Opel avasi "Fey-Way Studios" nimisen homotaiteen gallerian San Franciscon Howard Streetille. Kyseessä oli ensimmäinen vain homotaiteeseen erikoistunut näyttelytila. Opelin galleriassa oli muiden näyttelyiden ohella myös Tom of Finlandin ensimmäinen Yhdysvaltojen näyttely. Perinteisten kuvataiteen muotojen lisäksi Opel teki myös kokeellisia elokuvia sekä performanssitaidetta. Hänen asemansa Yhdysvaltojen homotaide-scenessä oli 1970-luvun lopulla kasvanut huomattavaksi. Opelin mukaan hänen kaikissa töissään oli vahva poliittinen viesti. Hän näki mielestään poliittisesti motivoitunutta seksuaalista syrjintää kaikkialla ja halusi ihmisten olevan seksuaalisesti absoluuttisen vapaita.

Opel murhattiin vuoden 1979 heinäkuussa, kun hänen näyttelyynsä murtauduttiin yöllä. Murtautujat olivat huumekauppiaita, joille Opel oli velkaa rahaa. Ryöstösaaliina tuli viisi dollaria sekä kamera. Ryöstäjät saivat rikoksestaan elinkautistuomiot.

## Lähteet
J. L. Mackie

**John Leslie Mackie** (1917&ndash;1981) oli australialainen filosofi, joka tunnetaan  parhaiten metaeetikkona, ennen kaikkea moraalisen skeptisismin puolustajana. Hän on toiminut myös uskonnonfilosofian ja metafysiikan aloilla.

Mackie toimi filosofian professorina Otagon (1955–59), Sydneyn (1959–63) ja Yorkin yliopistoissa (1963–67). Hän oli Oxfordin University Collegen (1967–) ja British Academyn (1974–) jäsen.

## Teoksia

* *Truth, Probability, and Paradox* (1973)
* *The Cement of the Universe: A Study of Causation* (1974)
* *Problems from Locke* (1976)
* 
* "The Third Theory of Law", julkaisussa *Philosophy & Public Affairs*, Vol. 7, No. 1. (1977)
* *Hume's Moral Theory* (1980)
* 
* *Logic and Knowledge: Selected Papers, Volume I* (1985)
* *Persons and Values: Selected Papers, Volume II* (1985)
Aarne Vainio

**Aarne Asser Olavi Vainio** (20. maaliskuuta 1917 Kymi – 6. tammikuuta 2010 Kotka) oli suomalainen oopperalaulaja, äänialaltaan bassobaritoni. Vainio lauloi Suomen kansallisoopperassa vuosina 1951–1972. Hän on esiintynyt yli 80 roolissa, joihin kuuluu sekä basso- että baritoniosia, esimerkkeinä Taikahuilun Sarastro, La Traviatan Georges Germont, Don Carlosin Suurinkvisiittori, Aidan ylipappi Ramfis, Carmenin Escamillo, Toscan paroni Scarpia, Sevillan parturin Don Basilio, Valkyyrian Wotan ja Boris Godunovin nimiosa.

Vainio palkittiin Pro Finlandia -mitalilla vuonna 1967.

## Diskografia
* Aarne Vainio: Aarioita ja lauluja. Äänityksiä 1955-1968. Fuga 9200 (2005).

## Lähteet

## Aiheesta muualla
* Aarne Vainion muistokirjoitus Helsingin Sanomissa
Seututie 148

**Seututie 148** kulkee Tuusulan Hyrylästä Keravan ja Sipoon halki Porvoon Kilpilahteen. Tien pituus on vajaa 30 kilometriä. Tie on Hyrylästä Keravan läntiselle rajalle nimeltään **Kulloontie**, Keravan rajalta Nikkilän eteläpuolelle **Keravantie**, Nikkilän eteläpuolelta Helsingintielle **Öljytie** ja Helsingintieltä Kilpilahteen **Nesteentie**.

Tie 148 on mitoitettu välittämään paljon raskasta liikennettä. Sen varrella Keravan ja Sipoon rajalla on muun muassa 2010-luvun lopulla perustettu, S-ryhmän käyttämä Bastukärrin logistiikka-alue suurine automaattivarastoineen.

## Lähteet

## Aiheesta muualla
Sergei Volkov

**Sergei Aleksandrovitš Volkov** (, s. 1. huhtikuuta 1973 Tšuhujiv, Ukrainan SNT, Neuvostoliitto) on venäläinen kosmonautti. 

Volkov on koulutukseltaan Venäjän ilmavoimien hävittäjälentäjä ja sotilasarvoltaan kapteeni. 

Volkov valittiin kosmonauttikoulutukseen vuonna 1997. Hän lähti lennolle Kansainväliselle avaruusasemalle Retkikunta 17:n komentajana Sojuz TMA-12 -lennolla 8. huhtikuuta 2008. Paluu samalla Sojuz TMA-12 -aluksella tapahtui 24. lokakuuta 2008.
Hänen toinen lentonsa ISS:lle oli Sojuz TMA-02M, joka lensi 7. kesäkuuta 2011.

Volkov on kosmonautti Aleksandr Volkovin poika. Lennettyään avaruuteen 8. huhtikuuta 2008 Volkovista tuli ensimmäinen toisen polven avaruuslentäjä.

## Lähteet
* Spacefacts biography of Sergey Volkov 

## Aiheesta muualla
Zaranj

**Zaranj** (, ) on noin 30&nbsp;000 asukkaan kaupunki Lounais-Afganistanissa lähellä Iranin rajaa. Se on myös Nimruzin maakunnan pääkaupunki.

Maan hallitus on saanut Zaranjista tuloja rajaliikenteen tullimaksuista. Talebanin toisen nousun aikana elokuussa 2021, Zaranj oli ensimmäinen talebanin valtaama maakunnan pääkaupunki.

## Lähteet
Songs in A Minor

**Songs in A Minor** on laulaja Alicia Keysin ensimmäinen albumi, joka julkaistiin kesäkuussa 2001. Se nousi julkaisuviikollaan Yhdysvaltojen albumilistan kärkeen myyden . Albumia on myyty maailmanlaajuisesti yli  kappaletta.

## Kappalelista

## Listasijoitukset

## Arvostelut
* 

## Lähteet